CELEX: 32008R0571
Language: et
Date: 2008-06-19 00:00:00
Title: Komisjoni määrus (EÜ) nr 571/2008, 19. juuni 2008 , millega muudetakse Euroopa Parlamendi ja nõukogu määruse (EÜ) nr 999/2001 III lisa veiste spongioosse entsefalopaatia iga-aastaste seireprogrammide läbivaatamise kriteeriumide osas (EMPs kohaldatav tekst)

20.6.2008   
            
            
               ET
            
            
               Euroopa Liidu Teataja
            
            
               L 161/4
            
         
      KOMISJONI MÄÄRUS (EÜ) nr 571/2008,
   19. juuni 2008,
   millega muudetakse Euroopa Parlamendi ja nõukogu määruse (EÜ) nr 999/2001 III lisa veiste spongioosse entsefalopaatia iga-aastaste seireprogrammide läbivaatamise kriteeriumide osas
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. mai 2001. aasta määrust (EÜ) nr 999/2001, millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad, (1) eriti selle artikli 23 esimest lõiku,
   ning arvestades järgmist:
   
               (1)
            
            
               Määrusega (EÜ) nr 999/2001 on kehtestatud loomade transmissiivsete spongioossete entsefalopaatiate (TSEde) vältimise, kontrolli ja likvideerimise eeskirjad. Kõnealuse määrusega on ette nähtud, et iga liikmesriik viib igal aastal ellu TSEde seireprogrammi, mis põhineb aktiivsel ja passiivsel järelevalvel.
            
         
               (2)
            
            
               Määruse (EÜ) nr 999/2001 artikli 6 lõikes 1b on sätestatud, et liikmesriigid, kes suudavad tõendada epidemioloogilise olukorra paranemist oma territooriumil, võivad taotleda oma iga-aastaste seireprogrammide läbivaatamist.
            
         
               (3)
            
            
               Mitmed liikmesriigid, kus seoses veiste spongioosse entsefalopaatia (BSE) epidemioloogilise olukorraga on märgatud positiivseid suundumusi, on tundnud huvi, et nende iga-aastased BSE seireprogrammid läbi vaadataks. Selleks et need liikmesriigid saaksid esitada komisjonile taotluse oma BSE seireprogrammide läbivaatamiseks, on vaja kehtestada kriteeriumid, mille alusel tõendatakse BSE epidemioloogilise olukorra paranemist.
            
         
               (4)
            
            
               Need kriteeriumid on epidemioloogilised näitajad, mille eesmärk on arvuliselt hinnata BSE olukorra arengut liikmesriikides aastate lõikes.
            
         
               (5)
            
            
               Selguse ja järjepidevuse huvides tuleks need kriteeriumid esitada määruse (EÜ) nr 999/2001 III lisas.
            
         
               (6)
            
            
               Seetõttu tuleks määrust (EÜ) nr 999/2001 vastavalt muuta.
            
         
               (7)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 999/2001 III lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. juuni 2008
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 147, 31.5.2001, lk 1. Määrust on viimati muudetud komisjoni määrusega (EÜ) nr 357/2008 (ELT L 111, 23.4.2008, lk 3).
   
      LISA
      Määruse (EÜ) nr 999/2001 III lisa A peatükki lisatakse järgmine punkt 7:
      
         „7.   Iga-aastaste BSE seireprogrammide läbivaatamine vastavalt artikli 6 lõikele 1b
         7.1.   Liikmesriikide taotlused
         Liikmesriikide poolt komisjonile esitatud taotlused, mis käsitlevad liikmesriikide iga-aastaste BSE seireprogrammide läbivaatamist, peavad sisaldama vähemalt järgmist:
         
                     a)
                  
                  
                     teave selle kohta, et eelneva kuue aasta jooksul on liikmesriigi territooriumil rakendatud iga-aastast BSE seiresüsteemi, sealhulgas üksikasjalikud dokumendid, mis tõendavad vastavust punktis 7.2. sätestatud epidemioloogilistele kriteeriumidele;
                  
               
                     b)
                  
                  
                     teave selle kohta, et eelneva kuue aasta jooksul on liikmesriigi territooriumil rakendatud artikli 6 lõike 1b kolmanda lõigu punktiga b ette nähtud veiste identifitseerimise ja jälgitavuse süsteemi, sealhulgas üksikasjalik kirjeldus selle kohta, kuidas toimib Euroopa Parlamendi ja nõukogu määruse (EÜ) nr 1760/2000 (1) artiklis 5 nimetatud elektrooniline andmebaas;
                  
               
                     c)
                  
                  
                     teave eelneva kuue aasta jooksul liikmesriigi territooriumil rakendatud loomade söötmist käsitlevate keeldude kohta, sealhulgas üksikasjalik kirjeldus artikli 6 lõike 1b kolmanda lõigu punktiga c ette nähtud põllumajandusloomade täieliku söödakeelu jõustamise kohta, samuti proovivõtukava ja kindlaks tehtud rikkumiste arv ja tüüp ning järelmeetmete tulemused;
                  
               
                     d)
                  
                  
                     kavandatava läbivaadatud BSE seireprogrammi üksikasjalik kirjeldus, mis sisaldab selle geograafilise piirkonna kirjeldust, kus programmi tuleb hakata rakendama, ja läbivaadatud BSE seireprogrammiga hõlmatud veiste alampopulatsioonide kirjeldus, sealhulgas testitavate loomade vanusepiirid ja testide valimi suurus;
                  
               
                     e)
                  
                  
                     põhjalike riskianalüüside tulemused, mis näitavad, et BSE seireprogrammiga tagatakse inimeste ja loomade tervise kaitse. Kõnealused riskianalüüsid peavad sisaldama sünnikohortide analüüse või muid asjakohaseid uuringuid, millega tõendatakse, et TSEdega nakatumise ohtu vähendavaid meetmeid, sealhulgas artikli 6 lõike 1b kolmanda lõigu punktis c nimetatud söödakeeldu, on rakendatud tõhusalt.
                  
               7.2.   Epidemioloogilised kriteeriumid
         BSE seireprogrammi läbivaatamise kohta esitatud taotlused võib heaks kiita ainult juhul, kui asjaomane liikmesriik suudab tõendada, et lisaks artikli 6 lõike 1b kolmanda lõigu punktides a, b ja c esitatud nõuetele on kõnealuse liikmesriigi territooriumil täidetud järgmised epidemioloogilised kriteeriumid:
         
                     a)
                  
                  
                     vastavalt artikli 6 lõike 1b kolmanda lõigu punktile b on alates ühenduse BSE kontrollikava rakendamisest vähemalt kuue sellele järgneva aasta jooksul
                     kas
                     
                                 i)
                              
                              
                                 täiskasvanud veiste loomapopulatsiooni (üle 24 kuu vanused loomad) puhul täheldatud, et BSE aastase esinemissageduse keskmine näitaja on vähenenud rohkem kui 20 %, ning selliste BSEsse nakatunud kariloomade koguarv, kes on sündinud pärast artikli 6 lõike 1b kolmanda lõigu punktis c nimetatud ühenduse täieliku söödakeelu rakendamist põllumajandusloomade suhtes, ei ületa 5 % kinnitatud BSE juhtude koguarvust
                                 või
                              
                           
                                 ii)
                              
                              
                                 iga-aastane BSE esinemissagedus täiskasvanud veiste loomapopulatsiooni hulgas (üle 24 kuu vanused loomad) on olnud jätkuvalt alla 1/100 000
                                 või
                              
                           
                                 iii)
                              
                              
                                 täiendava võimalusena nende liikmesriikide puhul, kus täiskasvanud veiste loomapopulatsioon (üle 24 kuu vanused loomad) on väiksem kui 1 000 000 looma, on kinnitatud BSE juhtude koguarv jäänud alla viie;
                              
                           
               
                     b)
                  
                  
                     punktis a nimetatud kuueaastase ajavahemiku järel ei ole teavet selle kohta, et BSE epidemioloogiline olukord halveneks.
                  
               
      
         (1)  EÜT L 204, 11.8.2000, lk 1.”